Fil-5 ta' Diċembru 2017, il-Kunsill approva u ppubblika konklużjonijiet li fihom lista tal-UE ta' ġurisdizzjonijiet li ma jikkooperawx fi kwistjonijiet ta' tassazzjoni. Qabel ukoll dwar il-proċess ulterjuri, fost oħrajn dwar l-applikazzjoni ta' miżuri "difensivi" fir-rigward tal-ġurisdizzjonijiet elenkati. L-għan huwa l- promozzjoni tal-governanza tajba madwar id-dinja, sabiex l-isforzi għall- prevenzjoni tal-frodi u l-evażjoni tat-taxxa jiġu mmassimizzati. L-inizjattiva hija parti mill-istrateġija esterna tal-Kunsill għat-tassazzjoni, riżultat tal-konklużjonijiet tiegħu ta' Novembru 2016 li appellaw li sa tmiem l-2017 tiġi stabbilita lista. Il-ħidma tal-Kunsill fuq il-lista saret b'mod parallel mal-OECD u fil-kuntest tal-G20. "Din l-inizjattiva diġà qed turi x'issarraf, billi għadd ġmielu ta' pajjiżi għamlu ħilithom biex jieħdu impenji, abbażi tal-kriterji tagħna, qabel l-iskadenza," qal Toomas Tõniste, ministru għall-finanzi tal-Estonja, li bħalissa għandha l-presidenza tal-Kunsill. "Iżda huwa wkoll importanti li nissorveljaw mill-qrib l-implimentazzjoni tal-impenji meħuda mis-sħab tagħna madwar id-dinja." mhuwiex sempliċement proċess ta' darba nirrieżaminaw u naġġornaw regolarment il-lista fis-snin li ġejjin. L-għan tagħna huwa li niżguraw li governanza tajba tat-taxxi ssir in-norma l-ġdida." Il-lista tal-UE ġiet stabbilita wara skrinjar u djalogu li saru matul l-2017 ma' għadd kbir ta' ġurisdizzjonijiet ta' pajjiżi terzi. Dawk li jidhru fuq il-lista naqsu milli jieħdu azzjoni sinifikanti biex jindirizzaw in-nuqqasijiet identifikati u ma involvewx ruħhom fi djalogu sinifikanti abbażi tal-kriterji tal-UE. Huma ma ħadux dan l-impenn f'livell politiku għoli fil-ħin qabel il-laqgħa tal-Kunsill. F'Novembru 2016, il-Kunsill stabbilixxa l-kriterji: li ġurisdizzjoni jenħtieġ li tissodisfa biex titqies konformi mat- trasparenza fiskali li ġurisdizzjoni jenħtieġ li tissodisfa biex titqies konformi mat- tassazzjoni ġusta li l-miżuri kontra l-BEPS (l-erożjoni tal-bażi u trasferiment tal-profitti) qed jiġu implimentati. Il-ħidma fuq il-lista bdiet f'Lulju 2016 fil-grupp ta' ħidma tal-Kunsill responsabbli għall-implimentazzjoni ta' kodiċi ta' kondotta tal-UE dwar it-tassazzjoni tal-intrapriżi, f'koordinazzjoni mal-grupp ta' ħidma ta' livell għoli tiegħu dwar it-tassazzjoni. Matul l-2017, il-grupp ta' ħidma, appoġġat mis-Segretarjat tal-Kunsill, mexxa l-proċess ta' skrinjar, kif ukoll djalogu tekniku mal-ġurisdizzjonijiet ikkonċernati u analiżi tas-sistemi tat-taxxa tagħhom. Il-Kummissjoni pprovdiet appoġġ tekniku għall-proċess. Permezz ta' dan, is-sitwazzjoni f'dawk il-ġurisdizzjonijiet setgħet tiġi vvalutata skont il-kriterji tal-UE. F'Ottubru 2017 intbagħtu ittri lill-ġurisdizzjonijiet kollha kkonċernati fejn għarrfuhom dwar l-eżitu tal-ħidma. Fejn meħtieġ, intalab li jittieħed impenn politiku fi żmien speċifikat biex jindirizza n-nuqqasijiet kollha identifikati. Il-biċċa l-kbira tal-ġurisdizzjonijiet għażlu li jkunu involuti fil-proċess tal-UE permezz ta' djalogu kostruttiv, u li jieħdu passi biex il-kwistjonijiet identifikati jissolvew. Kif mitluba, huma ppreżentaw impenn politiku sod bil-miktub. Il-progress li sar fuq dawk l-impenji ser ikun immonitorjat skont il-konklużjonijiet tal-Kunsill. Għal ġurisdizzjonijiet affettwati minn diżastri naturali, ġie miftiehem li l-proċess ikun sospiż temporanjament. Dan jirreferi b'mod partikolari għall-pajjiżi affettwati mill-uragani matul l-2017. Dawn ser jintalbu jindirizzaw it-tħassib identifikat malajr kemm jista' jkun wara li s-sitwazzjoni tmur għall-aħjar, bil-ħsieb li jirrisolvuhom sa tmiem l-2018. Sa Frar 2018, huma ser jiġu kkuntattjati biex iħejju l-passi li jmiss. Il-ġurisdizzjonijiet li jidhru fuq il-lista huma mħeġġa biex jagħmlu t-tibdil mitlub minnhom. Il-leġislazzjoni, il-politiki u l-prattiki amministrattivi tagħhom dwar it-taxxa jirriżultaw, jew jistgħu jirriżultaw, f'telf fid-dħul għall-istati membri tal-UE. Sakemm isiru dawn il-bidliet, l-UE u l-istati membri jistgħu japplikaw miżuri difensivi . Dawn il-miżuri, li jinkludu kemm miżuri ta' tassazzjoni kif ukoll miżura barra mill-qasam ta' tassazzjoni, ser ikunu mmirati lejn il-prevenzjoni tal-erożjoni tal-bażijiet tat-taxxa tal-istati membri tal-UE. Ara l-paġna tal-laqgħa